ทันเกมส์ ภาคบ่าย – บล.ไทยพาณิชย์
บล.ไทยพาณิชย์ ระบุในบทวิเคราะห์บ่ายนี้
29 ม.ค. 2559

สรุปภาวะตลาดภาคเช้า : SET Upside ระยะสั้นเริ่มจำกัด – SET เปิดตลาดชั่วโมงแรก ขึ้นไปหายใจรด 1300 จุด ด้วยการนำของตัวหลักในกลุ่ม ICT หลังกสทช. เตรียมหาแนวทางเปิดประมูลใบอนุญาต 4G ใหม่ หาก JAS และ TRUE หาเงินมาจ่ายไม่ได้ ทำให้ตลาดตีความว่า จะไม่มีคู่แข่งรายใหม่อย่าง JAS เข้ามาในตลาด ซึ่งความจริงระยะเวลาหาเงินยังมีอีกพอสมควร
ขณะที่แนวโน้มราคาของ SET ในระยะสั้นร้อนแรงแล้ว ส่งผลให้สุดท้ายขึ้นต่อไม่ไหว ย้อนลงมาบริเวณ 1290 จุด เพื่อสะสมพลังก่อน ด้านประเด็น BoJ ประกาศใช้ดอกเบี้ยติดลบ เหมือนตลาดทั้งภูมิภาคยังงงอยู่ว่าดีจริงหรือไม่? แนะนำติดตามแถลงรายละเอียดของ BoJ ในบ่ายนี้ต่อ ทั้งนี้ SET ปิดที่ระดับ 1293.20 จุด +4.80 จุด หรือ +0.37% ด้วยมูลค่าซื้อขายที่ระดับ 2.5 หมื่นลบ. กลุ่มหลัก ICT หนุนตลาด ปิดบวก +3.0% ส่วนแบงก์และพลังงานบวกลบไม่มาก ด้านตลาดภูมิภาคอยู่ในแดนบวกช่วง 1-2%
 
กลยุทธ์ที่แนะนำ : 
ช่วงบ่าย : คาดแกว่งในช่วง 1290-1300 จุด โดยมีจุดพึงระวังเล็กน้อย หากช่วงบ่ายย้อนกลับลงมาต่ำกว่า 1290 จุดอีกครั้ง คาด SET จะเกิดการย่อตัวลงเพื่อลดความร้อนแรงในระยะสั้นก่อน โดยมีแนวรับระยะสั้นถัดไปช่วง 1280 จุด ซึ่งเรามอง หากยังไม่ต่ำกว่านี้ ดัชนีจะปรับขึ้นต่อ และทะลุ 1300 จุด ในที่สุด กลยุทธ์ แนะนำพิจารณาขายทำกำไรออกมาบางส่วน โดยเฉพาะเมื่อ SET ต่ำกว่า 1290 จุด ส่วนการเก็งกำไรยังเน้นในรอบสั้นๆไปก่อน ทั้งนี้ หุ้นแนะนำตามสัญญาณเทคนิค ได้แก่ J (รับ 3.56 ต้าน 3.80 Cut 3.44) และ TACC (รับ 6.55 ต้าน 7.15 Cut 6.35)